  Майя Бывальцева «Воспитатели России» VIII огъяросси вожвылъяськонлэн финалаз Удмуртиысь куать визьноадасьёс пыриськозы. Соос пӧлын Кузебай Герд нимо гимназиысь покчи пиналъёсын ужасьёс Людмила Сидорова но Альбина Волкова. Со сярысь элькунысь дышетонъя но тодосъя министерстволэн пресс-службаез ивортӥз. Вожвылъяськонлэн улосвыл люкетаз 27 визьнодасьёс пыриськизы. Конкурс улсын эскеронъёс дистанционной амалэн ортчизы. Пыриськисьёс пиналъёсты визьнодан но дышетон амалъёссы сярысь веразы, урокысь видео гожтӥзы. Жюри визьнодасьёслэсь ужазы выль амалъёс кутэмзэс, ӧнер устолыксэс, визьноданзылэсь но дышетонзылэсь пайдалыксэ но со уже анай-атайёсты кыскемзэс дунъязы. Вормисьёсты вить ӧръёсъя бырйизы «Лучший воспитатель образовательной организации» номинациын вылӥ балл кык мурт басьтӥз: Кузебай Герд нимо йӧскалык гимназиысь визьнодась Людмила Сидорова но Ижкарысь 287 номеро нылпи садысь визьнодась Галина Козырева. «Лучший воспитатель-профессионал образовательной организации «Инклюзивное образование» номинациын вожвылъяськисьёссэ Ижкарысь 271 номеро нылпи садысь визьнодась Елана Карбач азьпалтӥз. «Лучшая методическая разработка по физическому развитию, воспитанию и оздоровления дошкольников» номинациын усто луэмзэ Ижкарысь 159 номеро нылпи садысь физкультурая инструктор Наталья Долганова возьматӥз. «Лучший молодой воспитатель образовательной организации «Молодые профессионалы» номинациын Кузебай Герд нимо йӧскалык гимназиысь визьнодась Альбина Волкова вормиз. «Лучший профессионал образовательной организации» номинациын Ижкарысь 131 номеро нылпи садысь Евгения Кузьминаез пусйизы. Огъяросси вожвылъяськонлэн йылпумъян люкетэз 1-30 шуркынмонэ ортчоз. Тодэ вайытом, азьвылгес Удмуртиын пиналъёсты анай кыллы дышетӥсь устооссэ визьнодасьёсты шараязы.  Тегъёс: Дышетон Ижкар Удмуртия вожвылъяськон дӥськут КузебайГерднимогимназия 100ар  